П Р О Т О К О Л   № 2
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 11.02.2020 г.

Днес, 11.02.2020 г. /вторник/ от 11.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
   Евгени Диков 
						   
На заседанието присъстват: експертният сътрудник на комисията Светла Кирилова – старши експерт – съдебна  администрация в отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Искане от окръжния прокурор на Окръжна прокуратура – Шумен за разкриване на 1 /една/ щ.бр. за длъжност „съдебен секретар“. /вх. № ВСС-1307/03.02.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на окръжния прокурор на Окръжна прокуратура – Шумен да прецени възможността за оптимизиране на съдебната администрация от наличните длъжности чрез трансформация или възлагане на допълнителни функции на съдебните служители. 
1.2. ИЗПРАЩА решението на окръжния прокурор на ОП-Шумен, за становище, с копие до главния прокурор.

2. ОТНОСНО: Писмо от Пламен Илиев - прокурор в Районна прокуратура – Търговище, ТО-Попово относно тълкуване на приложимата нормативна уредба при уреждане на трудовите правоотношения със съдебните служители от закритите районни прокуратури, в съответствие с решението на Пленума на ВСС по протокол № 20/29.07.2019 г. /вх. № ВСС-1119/29.01.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	2.1. ИЗПРАЩА писмото по т. 2 на районния прокурор на Районна прокуратура – Търговище, по компетентност, с копие до Пламен Илиев – прокурор в РП-Търговище.

3. ОТНОСНО: Решение на Комисия „Бюджет и финанси“ от 05.02.2020 г. до постоянните комисии на ВСС за предоставяне на обосновани и остойностени предложения за нови дейности и/или нови щатни бройки за периода 2021-2023 г., които досега не са предвиждани по бюджета на ВСС, в срок до 14.02.2020 г.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага като нова дейност, във връзка с изготвянето на тригодишната бюджетна прогноза за периода 2021-2023 г., проект за нов Класификатор на длъжностите на администрацията в ПРБ, в сила от 01.01.2020 г., утвърден с решение на Прокурорската колегия по Протокол № 4/05.02.2020 г.
3.2. Изпраща решението на комисия „Бюджет и финанси“ към Пленума на ВСС.

4. ОТНОСНО: Доклад от Светла Кирилова – старши експерт-съдебна администрация в отдел ЧРВССАОСВ относно предложение на директора на Националния институт на правосъдието за намаляване щатната численост на служителите. /вх. № ВСС-14794/04.12.2019 г./
 
КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение писмото на директора на Националния институт на правосъдието.
4.2. Предлага обсъждане на предложението на директора на Националния институт на правосъдието за намаляване щатната численост на служителите на съвместно заседание с Комисия „Съдебна администрация“ към Съдийската колегия на ВСС.

5. ОТНОСНО: Държавен вестник, брой 11 от 07.02.2020 г. – Закон за изменение и допълнение на ЗСВ.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Във връзка със ЗИД на ЗСВ, публикуван в ДВ бр. 11/07.02.2020 г., касаещ длъжността „съдебен администратор“, предлага провеждане на съвместно заседание с Комисия „Съдебна администрация“ към Съдийската колегия на ВСС.

6. ОТНОСНО: Предложение от главния прокурор за съкращаване на 0,5 щ.бр. за длъжността „работник, поддръжка сгради“ в щата на РП-Разград и разкриването й в ОП-Разград. /вх. № ВСС-51/10.02.2020 г./ и становище от районния прокурор на РП-Разград във връзка с решение на КСА-ПК по протокол № 01/21.01.2020 г., т. 4.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. СЪКРАЩАВА, на основание чл. 30, ал. 5, т. 8 от ЗСВ, 0,5 /половин/ заета щ.бр. за длъжност „работник, поддръжка сгради“ в Районна прокуратура – Разград.
2. РАЗКРИВА, на основание чл. 30, ал. 5, т. 8 от ЗСВ, 0,5 /половин/ щ.бр. за длъжност „работник, поддръжка сгради“ в Окръжна прокуратура – Разград.
МОТИВИ: Магистратите и съдебните служители в ОП-Разград и РП-Разград се помещават в обща сграда, общинска собственост, в която е инсталирана локална отоплителна система на газ, която към настоящия момент се обслужва от съдебния служител на длъжност „работник поддръжка сгради“ на 0,5 щ.бр. в РП-Разград.
Утвърдената 0,5 щ.бр. за същата длъжност в щата на ОП-Разград е свободна, но на същата не може да бъде назначен служителят от РП-Разград, тъй като съгласно чл. 340а, ал. 2, т. 5 от ЗСВ не може да работи по трудово правоотношение при друг работодател, освен като преподавател във висше училище.
С оглед необходимостта от непрекъсната поддръжка на сградата, и съгласно предложението на окръжния прокурор на ОП-Разград, че тази дейност е възможно да се извършва от служителя, който в момента изпълнява длъжността в РП-Разград като бъде преназначен на цяла щ.бр. в ОП-Разград е необходимо разкриване на още 0,5 щ.бр. „работник поддръжка сгради“в ОП-Разград чрез съкращаване на 0,5 заета щ.бр. за същата длъжност в РП-Разград, и при условията на чл. 343, ал. 2 от ЗСВ.
Изразено е положително становище от районния прокурор на РП-Разград.

3. В 7-дневен срок от вземане на решението следва да се предприемат действия по приложението на чл. 343, ал. 2 от ЗСВ.
4. УКАЗВА на административния ръководител на Районна прокуратура – Разград при липса на възможност за приложението на чл. 343, ал. 2 от ЗСВ да предприеме действия по прекратяване на трудовите правоотношения със съдебният служител, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.

ВНАСЯ предложението в заседание на Прокурорската колегия на Висшия съдебен съвет, насрочено на 19.02.2020 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА